Πάπας Σαβινιανός

Ο Πάπας Σαβινιανός (πέθανε στις 22 Φεβρουαρίου 606) ήταν Πάπας και επίσκοπος της Ρώμης (13 Σεπτεμβρίου 604 - 22 Φεβρουαρίου 606). Στην περίοδο της παποσύνης του επικρατούσε ο Βυζαντινός παπισμός, ήταν ο τέταρτος Αποκρισάριος στην Κωνσταντινούπολη που εξελέγη Πάπας.

Βιογραφία

Ο Σαβινιανός γεννήθηκε στην Μπιέρα (Μπιέντα) κοντά στο Βιτέρμπο. Ο Πάπας Γρηγόριος Α΄ τον έστειλε Αποκρισάριο στην αυτοκρατορική αυλή της Κωνσταντινούπολης. Ο Γρηγόριος Α΄ εξοργίστηκε ωστόσο μαζί του (595) γιατί απέτυχε στις συνομιλίες με τον αυτοκράτορα Μαυρίκιο σχετικά με το εάν ο Πατριάρχης Ιωάννης Δ΄ Νηστευτής θα πάρει τον τίτλο του "Οικουμενικού Πατριάρχη". Ο Σαβινιανός ανακλήθηκε και απεστάλη την ίδια χρονιά σε νέα αποστολή στην Γαλατία, επέστρεψε στην Ρώμη (597).Attwater, Aubrey (1939). A Dictionary of Popes: From Peter to Pius XII. σ. 65Herbermann, Charles, ed. (1913). "Pope Sabinianus" . Catholic Encyclopedia. New York: Robert Appleton Company Ο Σαβινιανός εξελέγη τον Μάρτιο του 604 ως διάδοχος του Γρηγορίου Α΄, την θέση την ανέλαβε τον Σεπτέμβριο του ίδιου χρόνου μετά την αυτοκρατορική επικύρωση. Την περίοδο της παποσύνης του ακολούθησε αντίθετη πολιτική με τον Γρηγόριο Α΄, το Liber Pontificalis τον επαινεί επειδή "γέμισε την εκκλησία με κληρικούς" σε αντίθεση με τον Γρηγόριο Α΄ που την "γέμισε με μοναχούς". Σε αυτόν αποδίδεται μεταξύ άλλων ο εορτασμός των Ευχαριστιών. Επίσης, απέκτησε άσχημη φήμη για την πώληση των δημητριακών σε υψηλές τιμές, ενώ ο προκάτοχός του Γρηγόριος είχε μοιράσει στο λαό τρόφιμα.Chisholm, Hugh, ed. (1911). "Sabinianus" . Encyclopædia Britannica. Vol. 23 (11th ed.). Cambridge University Press. σ. 966 Οι μεταγενέστεροι δημιούργησαν πολλούς θρύλους σύμφωνα με τους οποίους ο προκάτοχος του Γρηγόριος Α΄ τον τιμώρησε για φιλαργυρία.   Πέθανε στις 22 Φεβρουαρίου του 606. Τον διαδέχθηκε ο Πάπας Βονιφάτιος Γ΄, η νεκρική πομπή άλλαξε πορεία για να αποφύγει τους εχθρούς του.http://www.spirituality.org/is/198/pope_65.asp

Παραπομπές

 Βιβλιογραφία 

 Duff, Eamon. Saints and Sinners: A History of the Popes, Yale University Press, 2001, σσ. 72–73. 
 Maxwell-Stuart, P. G. Chronicle of the Popes: The Reign-by-Reign Record of the Papacy from St. Peter to the Present, Thames & Hudson, 2002, σ. 54



Κατηγορία:Πάπες
Κατηγορία:Ιταλοί Πάπες
Κατηγορία:Πάπες 7ου αιώνα
Κατηγορία:Βυζαντινοί του 7ου αιώνα